text: En la place estoit amenés
   Uns palefrois si arréés
   Com à royne apartenoit.
   Et uns siens escuiers tenoit
   Un autre palefroi delés
   Blanc, et si estoit enselés
   D’une sele à arçons d'ivoire,
   Richement ouvrée à trifoire.
   PageV01P180
   Et i ot sambue vermeille
   Dont la royne ot la pareille.
   Et li frains ert d'or bien ouvrés.
   Et li palefrois estoit tés
   Que nus plus biaus ne miex alans
   Ne fust trouvés, ne miex séans.
   Arréer l'ot fait la royne
   Pour sus amener Clarmondine.
  